

OPĆINSKA NAČELNICA

KLASA:604-01/22-01/02

URBROJ:2170/03-22-01-1

Čavle, 7.listopada 2022.g.

Na temelju čl.3 stavka 2. Odluke o stipendiranju sportaša ( Službene novine PGŽ 25/17 i Službene novine Općine Čavle 9/21) općinska načelnica dana 07.listopada 2022.g. raspisuje

**JAVNI NATJEČAJ**

**za dodjelu sportskih stipendija**

**u 2022/23 .g.**

I. Stipendije se dodjeljuju sportašima I., II. ili III. kategorije sukladno kategorizaciji Hrvatskog olimpijskog odbora (u daljnjem tekstu HOO).

II. Stipendije se dodjeljuju kandidatima koji, ispunjavaju sljedeće osnovne uvjete:

- da su državljani Republike Hrvatske s prebivalištem na području Općine Čavle najmanje godinu dana prije dana podnošenja zamolbe.

 - Rješenje o kategorizaciji za sportaše I., II. ili III. kategorije sukladno kategorizaciji HOO-a

( kategorizacija mora pokrivati razdoblje od 01.10.2022. do 30.09.2023. )

- da su između 15 i 25 godina starosti.

III. Iznimno, sportska se stipendija može dodijeliti sportašu koji nema prebivalište u Općini Čavle, a koji je postigao vrhunski sportski rezultat kao član sportske udruge sa sjedištem na području Općine Čavle, no mora biti njezin član , najmanje 2 godine prije dana podnošenja zamolbe.

IV. Pravo na stipendije nemaju kandidati koji:

- ostvaruju neku drugu stipendiju, bez obzira po kojoj osnovi (u Općini Čavle, kao i u bilo kojoj drugoj Instituciji),

- su registrirani korisnici stimulativnih ili opojnih sredstava.

Ako podnositelj zamolbe prima drugu stipendiju, može se opredijeliti za njemu povoljniju.

V. Prijavi za dodjelu stipendija potrebno je priložiti slijedeće:

- preslika domovnice,

- ispunjen obrazac za provjeru prebivališta,

- potvrda o članstvu u klubu, odnosno sportskoj udruzi, izdanu od sportskog kluba, odnosno sportske udruge,

- Preslika Rješenja o kategorizaciji za sportaše I., II. ili III. kategorije sukladno kategorizaciji HOO-a,

- izjava o učestvovanju na natjecanjima u zadnjih godinu dana od dana objave natječaja,

- izjava da ne prima stipendiju po niti jednoj drugoj osnovi,

- izjava da nije korisnik stimulativnih ili opojnih sredstava.

VI. Rok za dostavu prijave na Natječaj je 15 dana od dana objave obavijesti o Natječaju u Novom listu.

VII. Prijave za dodjelu stipendija (sa svom traženom dokumentacijom) primaju se na adresu: OPĆINA ČAVLE , Upravni odjel za lokalnu samoupravu i upravu, Čavja 31, Čavle 51219, s naznakom „SPORTSKE STIPENDIJE“ zaključno do 24. listopada 2022.g. do 11,00 sati.

Obrazac „PRIJAVE“ može se podići u Upravnom odjelu Općine Čavle ili na web stranici Općine Čavle: [www.cavle.hr](http://www.cavle.hr), a ispunjeni obrazac s traženim dokumentima uputiti poštom preporučeno na gornju adresu ili predati osobno u uredovno radno vrijeme Upravnog odjela Općine Čavle.

VIII. Nema pravo na podnošenje prijave kandidat koji već ostvaruje pravo na stipendiju po drugoj osnovi.

IX. Nepotpune i nepravovremene pristigle prijave, neće se razmatrati.

Prijavom na ovaj Natječaj, podnositelj prijave prima na znanje da je Općina Čavle , sukladno Zakonu o pravu na pristup informacijama ( „Narodne novine“ 25/13. i 85/15. ), obvezna objavljivati informacije o dodijeljenim bespovratnim sredstvima te je sukladno navedenom , obvezna objaviti ime i prezime korisnika stipendije i visinu iznosa stipendije na web stranici Općine Čavle

 OPĆINSKA NAČELNICA

 Ivana Cvitan Polić,mag.cult.